หุ้นไทย “12 พ.ย. 61” ซื้อขายโหวงเหวง! มูลค่าดิ่งต่ำสุดรอบเกือบ 2 ปี ไม่ถึง 2.9 หมื่นลบ.
หุ้นไทย "12 พ.ย. 61" ซื้อขายโหวงเหวง! มูลค่าดิ่งต่ำสุดรอบเกือบ 2 ปี ไม่ถึง 2.9 หมื่นลบ. โดยดัชนีปิดตลาดวันนี้ ที่ระดับ 1,654.85 จุด ลบ 13.67 จุด หรือ 0.82% มูลค่าการซื้อขาย 2.88 หมื่นล้านบาท 
12 พ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,654.85 จุด ลบ 13.67 จุด หรือ 0.82% มูลค่าการซื้อขาย 2.88 หมื่นล้านบาท โดยมูลค่าซื้อขายวันนี้ ถือเป็นการทำจุดต่ำสุดในรอบ 1 ปี 7 เดือน นับตั้งแต่มูลค่าซื้อขายอยู่ที่ระดับ 2.79 หมื่นลบ. เมื่อวันที่ 17 เม.ย.60
10 หุ้นกดดัชนีวันนี้

ด้าน นายอดิศักดิ์ ผู้พิพัฒน์หิรัญกุล นักกลยุทธ์การลงทุน บล.ธนชาต เปิดเผยว่า ตลาดหุ้นไทยวันนี้อ่อนแอ วอลุ่มเทรดน้อย ดูเหมือนตลาดฯกำลังรออะไรอยู่ ซึ่งปัจจัยในประเทศเรื่องการเลือกตั้งก็มีความชัดเจนขึ้น แต่ในช่วงสั้นก็มีการประชุมคณะกรรมการนโยบายการเงิน (กนง.) ในวันที่ 14 พ.ย. ซึ่งก็คาดว่าจะยังไม่ปรับขึ้นอัตราดอกเบี้ย ก็อาจทำให้นักลงทุนอยากจะรอดูก่อน และรอดูการทยอยประกาศผลประกอบการไตรมาส 3/61 ของบริษัทจดทะเบียน ส่วนต่างประเทศก็รอดูการเจรจาการค้าระหว่างนายโดนัลด์ ทรัมป์ ประธานาธิบดีสหรัฐ กับผู้นำของจีน
โดยตลาดหุ้นไทยวันนี้ปรับตัวลงในทิศทางเดียวกับตลาดในกลุ่ม TIP ที่ปรับตัวลงกันหมด ซึ่งค่าเงินในอยู่ในทิศทางที่ยังอ่อนค่า แสดงให้เห็นว่า Fund Flow ยังไม่นิ่ง ขณะที่ตลาดอื่นในภูมิภาคเอเชียต่างก็บวกได้ในกรอบแคบ ๆ ส่วนตลาดในยุโรปที่เทรดบ่ายนี้ก็ติดลบเล็กน้อย เช่นเดียวกับดาวโจนส์ฟิวเจอร์สที่ติดลบเล็กน้อย
สำหรับแนวโน้มการลงทุนในวันพรุ่งนี้ (13 พ.ย.) นายอดิศักดิ์ กล่าวว่า Valuation ของตลาดฯถือว่าใช้ได้ เพียงแต่ในเชิง Sentiment เหมือนกำลังรออะไรบางอย่าง อย่างไรก็ดี พรุ่งนี้ให้ติดตาม MSCI จะมีการปรับน้ำหนักการลงทุน
พร้อมให้กรอบการเคลื่อนไหวของดัชนีฯในรอบนี้ มีแนวรับ 1,645 จุด ส่วนแนวต้าน 1,680 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT มูลค่าการซื้อขาย 1,764.70 ล้านบาท ปิดที่ 49.75 บาท ราคาไม่เปลี่ยนแปลง
IVL มูลค่าการซื้อขาย 1,286.87 ล้านบาท ปิดที่ 54.25 บาท ลดลง 1 บาท
CPALL มูลค่าการซื้อขาย 934.89 ล้านบาท ปิดที่ 67.75 บาท ลดลง 0.50 บาท
KBANK มูลค่าการซื้อขาย 934.12 ล้านบาท ปิดที่ 201 บาท ลดลง 6 บาท
PTTEP มูลค่าการซื้อขาย 851.40 ล้านบาท ปิดที่ 138 บาท ราคาไม่เปลี่ยนแปลง
 
ตลาดหุ้นเอเชีย
